Source: http://docplayer.fi/1281989-Tullinkulman-tyoterveys-liikelaitoksen-laakaripalvelujen-hankinta-tre-5220-02-07-01-2012.html
Timestamp: 2018-04-21 07:30:46+00:00
Document Index: 7104417

Matched Legal Cases: ['kko ', 'kko ', 'kko ', 'kko ', 'kko ', 'kko ']

Tullinkulman Työterveys Liikelaitoksen lääkäripalvelujen hankinta TRE:5220/ / PDF
Tullinkulman Työterveys Liikelaitoksen lääkäripalvelujen hankinta TRE:5220/ /2012
Download "Tullinkulman Työterveys Liikelaitoksen lääkäripalvelujen hankinta TRE:5220/02.07.01/2012"
1 Tullinkulman Työterveys Liikelaitoksen lääkäripalvelujen hankinta TRE:5220/ /2012 Vastaukset täydentävät vaatimusmäärittelyämme lisätietona ja ne tulee ottaa huomioon tarjousta tehdessä. Kysymykset 1-4: Toimitustakuun epäjohdonmukaisuus: Kohdassa Hankinnan kohde ja ehdottomat vaatimukset sivu 1 lukee tarvittava lääkärimäärä sovitaan toimittajan kanssa aina kuukautta aikaisemmin Kohdassa Puitejärjestely sivu 2 lukee Palveluntuottajan ei tarvitse varata ko. palvelua vain tilaajan käyttöön eikä vastaavasti tilaaja sitoudu tietyn kapasiteetin hankkimiseen palveluntuottajalta sopimuskauden aikana. Palveluntuottajia valitaan näin ollen enemmän kuin laskennallinen ennuste palvelujen käytöstä edellyttäisi. Kohdassa Toimitustakuu ja varahenkilöjärjestelmä -Sivu 3 lukee Tarjoajan tulee antaa 100 %:n toimitustakuu sopimuskaudelle vähintään yhden (1) lääkärin työpanoksesta. Mikäli palveluntuottaja ei pysty sopimuskauden aikana pitämään antamaansa toimitustakuuta, on seurauksena laskutushinnan alennus 5 %:lla. Kohdassa Sopimuskausi Sivu 5 lukee Toiminta tulee pystyä käynnistämään viimeistään kuukauden (1kk) kuluessa sen jälkeen, kun päätös tästä tarjouskilpailusta on saanut lainvoiman. Ja palvelua tarjotaan keskeytymättä koko sopimuskauden ajan tarjouspyynnön mukaisesti. Kohdassa Palvelua tuottavat henkilöt Sivu 7 lukee Palveluntarjoaja sitoutuu käyttämään palvelun tuottamisessa vain tarjouksessaan nimettyjä henkilöitä. Kohdassa Viivästyssakko, sopimuksen purkaminen ja irtisanominen Sivu 8 lukee Mikäli palveluntuottaja ei onnistu tuottamaan tarjoamaansa palvelua, on sopimussakko 5 % sovitusta palvelukokonaisuuden hinnasta jokaiselta alkavalta seitsemältä vuorokaudelta kuitenkin enintään 15 % palvelukokonaisuuden hinnasta. Kysymys 1: Mitä Tullinkulma Tarjoajilta oikeastaan odottaa? Palvelua ei tarvitse varata vain tilaajan käyttöön mutta ellei palvelua toimiteta, laskutushintaa alennetaan 5%? Tulisiko siis palveluntuottajan ilmoittaa palvelulleen suoraan 5% korkeampi hinta, jotta toimitustakuun epäjohdonmukaisuus saadaan korjattua?
2 Vastaus 1: Tarjouspyynnön mukaisesti tilaaja odottaa tarjoajilta seuraavaa: Tarjoajan tulee antaa 100 %:n toimitustakuu sopimuskaudelle vähintään yhden (1) lääkärin työpanoksesta. Mikä tarkoittaa, että tilaaja sitoutuu hankkimaan yhden lääkärin jatkuvan työpanoksen. Tarjouksessa on mahdollista esittää useamman käytössä olevan lääkärin tiedot niin, että yhden henkilötyövuoden panoksesta pystytään varmistumaan kuukautta ennen työn alkua. Toimitustakuu koskee näitä tarjottuja lääkäreitä. Lisäksi tarjouspyynnössä on maininta henkilömuutosten käsittelystä sopimuskauden aikana (sivulla 7 kohdassa Palvelua tuottavat henkilöt ). Mikäli edellä kuvattu 100 %:n toimitustakuu ei toteudu, silloin sovelletaan seuraavaa: Mikäli palveluntuottaja ei pysty sopimuskauden aikana pitämään antamaansa toimitustakuuta, on seurauksena laskutushinnan alennus 5 %:lla. Kysymys 2: Mikä toiminta tulee käynnistää kuukauden (1kk) kuluessa, ja sen tulee jatkua keskeytymättä kun palvelua ei tarvitse varata vain tilaajan käyttöön? Vastaus 2: Mainittu toiminta tulee käynnistää kuukauden (1kk) kuluessa, ja sen tulee jatkua keskeytymättä ja palvelua ei tarvitse varata vain tilaajan käyttöön ehdot eivät liity toisiinsa sellaisinaan. Tarjouspyynnön mukainen palvelu tulee käynnistää tarjouspyynnön mukaisesti kuukauden (1kk) kuluessa, mutta se ei sulje pois sitä mahdollisuutta, etteikö tarjoaja voi tarjota palveluaan myös muille kuin Tullinkulman Työterveys Liikelaitokselle. Tarjoajan tulee tarjota vähintään yksi lääkäri, mahdollisesti muista tarvittavista/tarjotuista sovitaan kuukautta ennen työn alkua. Kysymys 3: Toimitustakuussa määritetty mahdollinen 5% hinnanalennus ja viivästyssakko kohdassa määritetyt sanktiot eivät ole yhdenmukaiset. Sivulla 3 lukee: Mikäli palveluntuottaja ei pysty sopimuskauden aikana pitämään antamaansa toimitustakuuta, on seurauksena laskutushinnan alennus 5 %:lla. ja sivulla 8 puolestaan lukee Mikäli palveluntuottaja ei onnistu tuottamaan tarjoamaansa palvelua, on sopimussakko 5 % sovitusta palvelukokonaisuuden hinnasta jokaiselta alkavalta seitsemältä vuorokaudelta kuitenkin enintään 15 % palvelukokonaisuuden hinnasta. Mitä takuita Tullinkulma oikeastaan haluaa tarjoajalta? Vastaus 3: Tarjouspyynnön sivun 8 (14) otsikkoa Viivästyssakko, Sopimusrikkomus ja sopimuksen purkaminen ja irtisanominen on korjattu, uusi otsikko on Sopimusrikkomus ja sopimuksen purkaminen. Lisäksi ko. kappaleen sisältöä on muutettu, seuraava kappale on poistettu (yliviivattu): Mikäli palveluntuottaja ei onnistu tuottamaan tarjoamaansa palvelua, on sopimussakko 5 % sovitusta palvelukokonaisuuden hinnasta jokaiselta alkavalta seitsemältä vuorokaudelta kuitenkin enintään 15 % palvelukokonaisuuden hinnasta. Ja yllä mainitun, poistetun (yliviivatun) kappaleen tilalle on laitettu seuraava kappale: Mikäli palveluntuottaja ei pysty sopimuskauden aikana pitämään antamaansa toimitustakuuta, on seurauksena laskutushinnan alennus 5 %:lla.
3 Eli tarjouspyynnön mukaisesti noudatetaan seuraavaa: Tarjoajan tulee antaa 100 %:n toimitustakuu sopimuskaudelle vähintään yhden (1) lääkärin työpanoksesta. Mikäli palveluntuottaja ei pysty sopimuskauden aikana pitämään antamaansa toimitustakuuta, on seurauksena laskutushinnan alennus 5 %:lla. Kysymys 4: Onko Tullinkulman mielestä realistista saada kulloinkin tarvittava lääkäriresurssi palvelukseensa yhden kuukauden varoitusajalla? Tuleeko Tarjoajan varata valmius toimittaa vähintään yksi ennalta nimetty - lääkäri Tullinkulmalle kuukauden varoajalla, kahden vuoden ajan, vaikka Tullinkulma ei sitoudu lääkäriä koskaan ostamaan? Onko Tullinkulmassa tehty tämän tyyppisen puitejärjestelyn yhteiskunnallisesta kokonaiskustannuksesta laskelma? Millä perusteella järjestely on mielekäs? Vastaus 4: Toimintamuoto on käytännössä, sekä tilaajan että tarjoajan osalta, osoittautunut realistiseksi ja ollut käytössä usean vuoden ajan. Kysymys 5: Rekrytointikiellon epäjohdonmukaisuus: Kohdassa Henkilöstön rekrytointi sivut 2-3 lukee Palveluntuottaja ei saa rekrytoida sopimuksen voimassaoloaikana eikä kuusi (6) kuukautta sopimuksen päättymisen jälkeen henkilökuntaa Tullinkulman Työterveys Liikelaitoksen henkilökunnasta. Mikäli palveluntuottaja em. huolimatta rekrytoi Tullinkulman työterveyden henkilökuntaa itselleen, katsotaan se sopimusrikkomukseksi ja siitä seuraa euron sopimussakko + korvaus muista siitä aiheutuneista kustannuksista. Eikö yhteistyön avoimuuden ja yhteistyösopimuksen toimivuuden kannalta em. rekrytointikiellon tulisi koskea myös Tullinkulman Työterveys Liikelaitosta? Eikö Tullinkulma sitoudu olemaan rekrytoimatta Palveluntuottajan lääkäreitä itselleen? Ellei, miten tarjouspyynnössä mahdollistetaan kohtuuhintaisten tarjousten antaminen lääkärityövoimaa koskien? Vastaus 5: Kilpailutustilanteessa ko. käytäntö on katsottu tarkoituksenmukaiseksi. Haluamme jo tarjouspyyntövaiheessa määritellä toimintakäytännöt Tullinkulman edun mukaisiksi. Hinnan määritys tarjouksessa jää tarjoajan harkintaan. Kysymys 6: Sopimuskauden epäjohdonmukaisuus: Kohdassa Sopimuskausi Sivu 4 lukee Optiokaudella tarkoitetaan mahdollisuutta sopimuksen jatkamiseen alkuperäisin ehdoin. Optiokauden käytöstä päättää tilaaja ja ilmoittaa sen
4 käyttämisestä palveluntuottajalle viimeistään kuusi (6) kuukautta ennen sopimuskauden päättymistä. Eikö Tarjoajalla ole oikeutta kieltäytyä optiokaudesta? Ellei, miten tarjouspyynnössä varmistetaan, että sopimusehdot ovat mielekkäät kummankin osapuolen kannalta myös 2 vuoden kuluttua? Vastaus 6: Ei ole. Ote JYSE 2009 PALVELUT -ehdoista: Jättäessään tarjouksen tarjouskilpailuun tarjoaja sitoutuu tarjouspyynnössä ilmoitettuihin ehtoihin, kuten mahdolliseen optioon. Option käyttö on ainoastaan tilaajan harkinnassa. Jos tilaaja päättää tilata toimittajalta tai palveluntuottajalta hankintailmoituksessa tai tarjouspyynnössä mainittuja lisätavaroita tai palveluita tai päättää jatkaa sopimuskautta tarjouskilpailuasiakirjoissa mainitulla optiokaudella, on toimittaja tai palveluntuottaja velvollinen toimittamaan kyseessä olevan tavaran tai palvelun. Sopimusehdot ovat samat myös optiokaudella, joten ne ovat tarjoushetkellä palveluntuottajan tiedossa. Ainoastaan hinnanmuutosta on mahdollista esittää optiokaudelle seuraavasti: Hinnat ovat kiinteinä voimassa kaksi (2) ensimmäistä sopimusvuotta, jonka jälkeen palveluntuottaja voi esittää tilaajalle perustellusta syystä hinnan muutosta palvelun yleistä kustannuskehitystä vastaavasti. Kysymys 7: Toimilupaa koskeva epäjohdonmukaisuus: Kohdassa Velvoitteet sivu 6 lukee Palveluntuottajalla tulee olla toimintaansa asianmukainen lupa. Jäljennös ko. luvasta tulee toimittaa tilaajalle ennen sopimuksen allekirjoittamista. Ovatko Tullinkulman saamien tietojen mukaan VALVIRAN / AVI:n toimilupakäytännöt muuttuneet viimeisen kuukauden aikana? Tarjouspyynnöstä saadun tiedon mukaan kyseessä on Tullinkulman tuottaman palvelun täydentävä ostopalvelu, jota Palveluntuottaja tuottaa henkilöstövuokrauksen muodossa. Tämä toiminta EI OLE luvanvarista, eikä henkilöstövuokraukseen voi saada VALVIRASTA tai AVIS:ta toimilupaa. Huomionarvoista on myös se, että toimiluvat ovat yksikkökohtaisia eikä niitä voi hakea ilman voimassa olevaa yhteistyösopimusta. Näin ollen käytännössä kenelläkään ei voi olla toimilupaa ennen kuin yhteistyösopimus on tehty. Vastaus 7: On totta, että lupa-asiassa toteutetaan kahta käytäntöä. Mikäli palveluntarjoajalla on omaa terveyspalvelutoimintaa, lupa on välttämätön. Mikäli kuitenkin kyseessä on puhdas palvelun vuokraustoiminta, ei lupaa tarvita. Tarjouspyynnön sivua 6 (12) on korjattu, koko kappale Velvoitteet on poistettu (yliviivattu) tarjouspyynnöstä.
5 Kysymys 8: Nykyiset yhteistyökumppanit, ostojen laajuus ja hinnat: Keneltä Tullinkulma on ostanut lääkärityövoimaa viimeisen 2 vuoden aikana? Miten monta lääkärimiestyövuotta Tullinkulma on ostanut per vuosi? Mitkä ovat tällä hetkellä voimassa olevat yhteistyökumppaneiden tuntihinnat? Vastaus 8: Nykyinen palveluntuottaja on Attendo MedOne Oy. Nykyisellä työvuosimäärällä ei ole merkitystä käynnissä olevan kilpailutuksen kanssa, koska vuokraustarve on oleellisesti muuttunut. Myöskään tämän hetken hintatiedoilla ei ole merkitystä käynnissä olevan kilpailutuksen kanssa. Edellisen kilpailutuksen tarjousmateriaalista hintatiedot on mahdollista pyytää kopiomaksua vastaan Tampereen Logistiikka Liikelaitoksesta.